Държавен вестник, бр. 77, 2011 г., стр. 25

БРОЙ  77	
Д Ъ Р Ж А В Е Н  В Е С Т Н И К 	
СТР.  25  
ник-председателя, за разширяване обхвата 
на лиценза, към което прилага документите 
по чл. 95, ал. 2, т. 1, 2, 4 и 5, както и други 
данни и документи, определени с наредба.
(2) Комисията може да откаже разширяване 
на обхвата на издаден лиценз, ако прецени, 
че представените от заявителя документи не 
отговарят на изискванията на този закон и 
на актовете по прилагането му.
(3) Комисията се произнася по реда на 
чл. 12, ал. 3 – 7.
Чл. 97. (1) Комисията отказва издаването 
на лиценз, ако:
1. капиталът на заявителя не отговаря на 
изискванията на чл. 90, ал. 1;
2. някое от лицата по чл. 93 не може да 
заема длъжността поради нормативна забрана 
или не отговаря на изискванията на този закон;
3. лице, което притежава пряко или не­
пряко квалифицирано участие или може да 
контролира заявителя с дейността си или с 
влиянието си върху вземането на решения, 
може да навреди на сигурността на друже­
ството или на неговите операции;
4. общите условия по чл. 95, ал. 2, т. 4 не 
осигуряват в достатъчна степен интересите 
на инвестиционното дружество и на другите 
инвеститори;
5. заявителят е представил неверни данни 
или документи с невярно съдържание;
6. лицата, които притежават пряко или не­
пряко квалифицирано участие в дружеството 
заявител, са направили вноски със заемни 
средства;
7. заявителят е свързано лице с едно или 
повече физически или юридически лица и 
тази свързаност би могла да създаде пречки 
за ефективното упражняване на надзорните 
функции на комисията или на заместник-
председателя;
8. по нейна преценка дейността, която 
заявителят възнамерява да извършва, не 
осигурява необходимата му надеждност и 
финансова стабилност;
9. по нейна преценка размерът на иму­
ществото на лицата, притежаващи квалифи­
цирано участие в управляващото дружество 
и/или в развиваната от тях дейност по своя 
мащаб и финансови резултати, не съответства 
на заявеното за придобиване акционерно 
участие в заявителя и създава съмнение от­
носно надеждността и пригодността на тези 
лица при необходимост да окажат капиталова 
подкрепа на заявителя;
10. произходът на средствата, с които ли­
цата, притежаващи квалифицирано участие 
в управляващото дружество, са направили 
вноски, не е ясен и законен;
11. са налице пречки за ефективното упраж­
няване на надзорните функции на комисията 
или на заместник-председателя, произтичащи 
от или във връзка с прилагането на нормативен 
или административен акт на трета държава, 
регулиращ дейността на едно или повече лица, 
с които заявителят се явява свързано лице; 
12. заявителят не отговаря на другите из­
исквания, установени със закона и с актовете 
по прилагането му.
(2) В случаите по ал. 1, т. 1, 2, 4, 6 и 12 
комисията може да откаже окончателно из­
даването на лиценз само ако заявителят не е 
отстранил несъответствията и не е представил 
изискуемите документи в определения от нея 
срок, който не може да бъде по-кратък от 
един месец.
(3) Освен в случаите по ал. 1 комисията 
може да откаже издаването на лиценз за 
извършване на дейност като управляващо 
дружество на територията на Република Бъл­
гария чрез клон на юридическо лице от трета 
държава, ако прецени, че осъществяваният 
върху управляващото дружество надзор на 
консолидирана основа от съответния компе­
тентен орган в страната по седалището му 
не съответства на установените в този закон 
изисквания.
(4) Комисията може да откаже издаването 
на лиценз, ако не могат да се идентифицират 
действителните собственици на акционер с 
квалифицирано участие.
(5) Отказът на комисията да издаде лиценз 
се мотивира писмено.
(6) В случаите на отказ заявителят може 
да направи ново искане за издаване на лиценз 
не по-рано от 6 месеца от влизането в сила 
на решението за отказ.
Чл. 98. (1) Никой няма право да извършва 
дейност като управляващо дружество, без да 
е получил лиценз от комисията.
(2) Лице, което не притежава лиценз за 
извършване на дейност като управляващо 
дружество съгласно изискванията на този 
закон, не може да използва в своето наиме­
нование, рекламна или друга дейност думи 
на български или на чужд език, означаващи 
извършване на действия по управление на 
колективна инвестиционна схема.
Чл. 99. Агенцията по вписванията вписва 
в търговския регистър дружеството с предмет 
на дейност – дейността по чл. 86, след като 
є бъде представен издаденият от комисията 
лиценз.
Чл. 100. (1) Комисията отнема издадения 
лиценз, ако:
1. управляващото дружество не започне да 
извършва дейността по чл. 86, ал. 1 в срок 
12 месеца от издаването на лиценза, изрич­
но се откаже от издадения лиценз или не е 
извършвало дейността по чл. 86, ал. 1 повече 
от 6 месеца;
2. управляващото дружество е представи­
ло неверни данни, които са послужили като 
основание за издаване на лиценза;